LGU-BORONGAN CITY, KINARAWAT HIN 3 BULGARIAN MURRAH BUFFALO BULLS TIKANG HA DA-PHILIPPINE CARABAO CENTER

Borongan City, Sept. 1, 2023 (DYES-RP) -- Kinaráwat han Lokal nga Pamunuan han Syudad han Borongan en tuló (3) nga Bulgarian Murrah buffalo bulls tikang han Department of Agriculture-Philippine Carabao Center (DA-PCC) han Huwebes, Agusto 31, 2023.

Ini an hinbaruan han DYES-RP Borongan kan Mr. Macario A. Gabornes, city agriculturist.

Sumala kan Mr. Gabornes, ini en suporta han DA-PCC  ha iginpapatuman nga Genetic Accession and Transfer of Amended Stocks (GATAS) of Carabao Program han Lokal nga Pamunuan han Syudad, ipina-agi han City Agriculture Office.

Ginklaro pa ni Gabornes nga an nasabi nga kakarabwan en diretso igintubyan han ira buhatán ha tuló nga bull loan handlers han syudad ha ilaróm han iginpapatuman nga Bull Loan Program han PCC.

An natudlok nga mga parag-uma han syudad nga benepisyaryo han Bull Loan Program PCC amo an masunod: Pedro Dala han Brgy. Locsoon; Dave Bordios han Brgy. Surok; ug hi Ruben Lebrilla han Brgy. Sta Fe.

Una hini, nagpasa an Sanggunian Panlungsod (SP) han Resolution No. 60, Series of 2023, nga nagtutuyò nga sumulód  hin kasabutan hi Borongan  Mayor Jose Ivan Dayan C. Agda ha DA-PCC aber maka-benepisyo adton  Lokal nga Pamunuan han nasabi nga buffalo bulls komo suporta han PCC ha Dairy Carabao Production (GATAS) Program han LGU. #

Reporter: Soc Aberia, DYES Radyo Pilipinas Borongan